Kučevo

Kučevo je gradsko naselje u Srbiji u opštini Kučevo u Braničevskom okrugu. Prema popisu iz 2002. bilo je 4506 stanovnika (prema popisu iz 1991. bilo je 4846 stanovnika). Geografija Pogrešno se smatra srcem Homolja jer se nalazi u Zviždu, nevelikoj ravnici u dolini reke Pek. Homolje je susedna planinska oblast, sa centrom u Žagubici. Prema poslednjem popisu iz 2002. godine, Kučevo ima 4506 stanovnika. Za pedeset godina u drugoj polovini XX veka, broj stanovnika se povećao za 1330 (na popisu iz 1948. godine evidentirano je 3176 stanovnika). Stanovništvo je etnički mešovito, a na poslednjem popisu bilo je 4199 Srba, 143 Vlaha, 7 Jugoslovena, 5 Roma, 15 Rumuna, a 86 stanovnika se nije izjasnilo u pogledu etničke pripadnosi. Kroz ovo malo mesto koje krasi čist planinski vazduh, pošto se nalazi na visini od 700 metara, vrlo često turisti iz udaljenih krajeva dolaze na kraći odmor. U blizini je pećina Ceremošnja i visoravan Kisela voda. U avgustu mesecu svake godine se održava smotra izvornog narodnog stvaralaštva istočne Srbije, „Homoljski motivi“. Historija Srednjovekovna oblast Kučevo nije se nalazila, kako se to dugo pogrešno mislilo, u planinskim, slabo naseljenim predelima srednjeg ili gornjeg toka reke Pek, već između Avale, Dunava, Velike Morave, Jasenice i Kosmaja, odnosno između Mačve i Braničeva. Najzapadniji deo ove oblasti činio je rudonosni basen Avale i Kosmaja sa rudnicima Železnikom i Rudištima, u kome eksploatacija prvenstveno srebra i olova u kontinuitetu traje od antike, preko srednjeg veka i perioda osmanske vlasti do naših dana. Iako u bliskim upravnim, političkim i crkvenim, vezama sa Braničevom (Braničevskom zemljom) tokom srednjeg veka, Kučevo je sačuvalo svoju posebnost sve do propasti državne samostalnosti, s tim što je na njegovoj teritoriji posle izgradnje Smedereva obrazovana Smederevska vlast. Na prostoru srednjovekovne oblasti Osmanlije su formirale svoju nahiju Kučevo, u kojoj je u drugoj polovini 15. veka bilo oko 150 naselja, ne računajući rudarska područja, koja su pripadala carskom hasu, potom nahiji Železnik. Nisu sasvim jasni razlozi koji su doveli do toga da se tokom vremena zaboravi gde se Kučevo nalazilo, ali ovaj slučaj može biti vrlo poučan primer kako oskudnost izvora može istoričare da navede na pogrešne zaključke. Malobrojnost i fragmentarnost domaćih i stranih izvora koji se odnose na našu srednjovekovnu, pre svega društvenu istoriju, može se donekle nadomestiti podacima koje pruža bogata, ali još uvek nedovoljno proučena i istraživačima pristupačna osmanska građa, čiji su popisni defteri samo jedan deo. Zato još jednom treba skrenuti pažnju na potrebu kritičkog izdavanja osmanskih izvora koji se odnose na našu istoriju. Uostalom, još je Jovan Ristić pre stopedeset godina upozorio: "neka se niko ne vara da će moći sudbine srbske opisati a da turske ne poznae". Što se Kučeva tiče, vreme je da se praznina ispod Beograda i Smedereva u istorijskim atlasima ispuni njegovim imenom. Demografija U naselju Kučevo živi 3637 punoletnih stanovnika, a prosečna starost stanovništva iznosi 40,8 godina (39,4 kod muškaraca i 42,2 kod žena). U naselju ima 1622 domaćinstva, a prosečan broj članova po domaćinstvu je 2,78. Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika. Poznati Kučevci Dušan Dimitrijević Brđanin Đorđe Marjanović Izvorinka Milošević Davorjanka Paunović Zdenka Staniša Paunović (pjevač) Stevan Raičković Reference Vanjske veze Mape, aerodromi i vremenska situacija lokacija (Fallingrain) Satelitska mapa (Wikimapia) Gugl satelitska mapa (Maplandia) Plan naselja na mapi (Mapquest) Arhivirano 2007-10-01 na Wayback Machine-u